# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cynllun Gweithredu Strategaeth y Gymraeg 2016-17** |
| **DYDDIAD** | **17 Mawrth 2016** |
| **GAN** | **Y Gwir Anrh. Carwyn Jones AC, Prif Weinidog Cymru** |

### Rwy’n falch o’r cyfle yma i allu diweddaru Aelodau ar sut bydd Llywodraeth Cymru yn parhau i weithredu’r cynigion a amlinellir yn ein strategaeth Iaith, *Iaith fyw: Iaith byw* 2012-17 yn ei flwyddyn derfynol.

### Mae’r cynllun gweithredu blynyddol a cyhoeddir heddiw, yn adlewyrchu’r blaenoriaethau y datganiad polisi *Bwrw Mlaen* a gyhoeddwyd ym mis Awst 2014, sy’n amlinellu blaenoriaethau Llywodraeth Cymru wrth weithredu’r Strategaeth dros y dair blynedd hyd ddiwedd cyfnod y Strategaeth.

### Yn sicr bydd 2016-17 yn gyfnod pwysig i’r Gymraeg gyda chyrff yn gorfod dechrau cydymffurfio gyda'r set gyntaf o Safonau y Gymraeg ar 30 Mawrth 2016. Fel mae’r cynllun gweithredu yn nodi bydd y gwaith o lunio Rheoliadau yn parhau yn unol â blaenoriaethau Comisiynydd y Gymraeg.

Llaw yn law a’r gwaith pwysig o reoleiddio bydd parhad i’r gwaith o hybu a hyrwyddo’r defnydd o’r Gymraeg trwy’r ymgyrch newid ymddygiad ‘Pethau Bychain’, trwy cyflwyno’r siarter iaith Gymraeg mewn ysgolion cynradd cyfrwng Cymraeg ar draws Cymru ac ymgyrchoedd penodol eraill.

### Wrth edrych ymlaen i’r hirdymor yn ystod 2016-17, bydd Llywodraeth Cymru yn gweithio gyda rhanddeiliaid i bennu’r cyfeiriad ar gyfer strategaeth iaith Gymraeg newydd. Bydd rhaid i hyn fod yn flaenoriaeth i’r llywodraeth newydd.

<http://gov.wales/topics/welshlanguage/publications/welsh-language-strategy-action-plan-2015-2016/?lang=cy>